ประกาศธนาคารแห่งประเทศไทยที่ สนส. 16/2551เรื่อง การอนุญาตให้บริษัทเงินทุนประกอบธุรกิจที่เกี่ยวเนื่องกับธุรกิจหลักทรัพย์------------------------------------------------------------------อื่นๆ - 1. เหตุผลในการออกประกาศ ในอดีตการดําเนินธุรกิจเงินทุนซึ่งเป็นธุรกิจการเงินประเภทหนึ่งในการระดมเงินจากประชาชนและให้กู้ยืมเงินดังกล่าวในรูปของสินเชื่อทั่วไปและการให้เช่าซื้อทรัพย์สิน ได้รวมอยู่กับธุรกิจหลักทรัพย์ในรูปของ "บริษัทเงินทุนหลักทรัพย์" ภายใต้พระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. 2522 ซึ่งอยู่ในการกํากับดูแลของธนาคารแห่งประเทศไทยจนกระทั่งปี 2535 จึงได้มีการตราพระราชบัญญัติหลักทรัพย์และตลาดหลักทรัพย์ พ.ศ. 2535 ขึ้นเพื่อกํากับดูแลธุรกิจหลักทรัพย์ซึ่งเป็นธุรกรรมทางด้านตลาดทุนเป็นการเฉพาะ โดยมีสํานักงานคณะกรรมการกํากับหลักทรัพย์และตลาดหลักทรัพย์เป็นหน่วยงานกํากับดูแลต่อมาในปี 2537 ทางการมีนโยบายให้ "บริษัทเงินทุนหลักทรัพย์" แยกกิจการเงินทุนและหลักทรัพย์ออกจากกันเป็นสองบริษัทคือ "บริษัทเงินทุน" และ "บริษัทหลักทรัพย์" เนื่องจากเห็นว่าธุรกิจเงินทุนกับธุรกิจหลักทรัพย์มีความเสี่ยงที่แตกต่างกันและแนวทางการกํากับดูแลแตกต่างกัน ทั้งนี้ เพื่อป้องกันความเสี่ยงอันจะเกิดแก่เงินออมของประชาชนที่นํามาฝากไว้กับบริษัทเงินทุนในการที่บริษัทเงินทุนจะนําเงินนั้นไปใช้ในการประกอบธุรกิจหลักทรัพย์ อย่างไรก็ตาม เมื่อสภาวการณ์ของตลาดเงินและตลาดทุนได้พัฒนาเปลี่ยนแปลงไป สํานักงานคณะกรรมการกํากับหลักทรัพย์และตลาดหลักทรัพย์และธนาคารแห่งประเทศไทยจึงเห็นสมควรเปิดให้บริษัทเงินทุนที่มีความพร้อมและมีระบบบริหารความเสี่ยงที่เหมาะสมสามารถประกอบธุรกิจที่เกี่ยวเนื่องกับธุรกิจหลักทรัพย์บางประเภทได้ เช่นการเป็นที่ปรึกษาทางการเงิน การเป็นนายทะเบียนหลักทรัพย์ เป็นต้น ในการออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 และเป็นการรวบรวมประกาศที่เกี่ยวกับการอนุญาตให้บริษัทเงินทุนประกอบธุรกิจที่เกี่ยวเนื่องกับธุรกิจหลักทรัพย์ที่บริษัทเงินทุนเคยได้รับอนุญาตให้ทําได้อยู่แล้วตามเดิมมาไว้ในฉบับเดียวกัน โดยสาระสําคัญของหลักเกณฑ์ไม่มีการเปลี่ยนแปลงจากหลักเกณฑ์เดิม ทั้งนี้ บริษัทเงินทุนใดทําธุรกรรมดังกล่าวอยู่แล้วก็ให้ดําเนินต่อไปได้ นอกจากนี้ บริษัทเงินทุนจะต้องคํานึงถึงการขออนุญาตประกอบธุรกิจหลักทรัพย์ของสํานักงานคณะกรรมการกํากับหลักทรัพย์และตลาดหลักทรัพย์ตามกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งกําหนดคุณสมบัติของผู้มีสิทธิขอรับใบอนุญาตประกอบธุรกิจหลักทรัพย์แต่ละประเภท โดยได้จํากัดประเภทของธุรกิจหลักทรัพย์บางประเภทที่เดิมเคยให้บริษัทเงินทุนสามารถขออนุญาตประกอบธุรกิจได้ เช่น การค้าและจัดจําหน่ายตราสารแห่งหนี้ การเป็นที่ปรึกษาการลงทุน การยืมและให้ยืมหลักทรัพย์ เป็นต้น เนื่องจากพระราชบัญญัติธุรกิจสถาบันการเงิน พ.ศ. 2551 มีผลยกเลิกกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ และกฎหมายว่าด้วยการธนาคารพาณิชย์ ดังนั้น กฎกระทรวง ประกาศต่าง ๆ ที่ออกโดยอาศัยอํานาจตามกฎหมายทั้ง 2 ฉบับ ดังกล่าวจึงสิ้นผลบังคับใช้เมื่อธนาคารแห่งประเทศไทยได้ออกประกาศฉบับนี้อื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้บริษัทเงินทุนประกอบธุรกิจที่เกี่ยวเนื่องกับธุรกิจหลักทรัพย์ตามหลักเกณฑ์ในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 ขอบเขตการประกอบธุรกิจ ธนาคารแห่งประเทศไทยอนุญาตให้บริษัทเงินทุนประกอบธุรกิจที่เกี่ยวเนื่องกับธุรกิจหลักทรัพย์โดยบริษัทเงินทุนต้องได้รับใบอนุญาต ขึ้นทะเบียน หรือได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ตามหลักเกณฑ์ที่กําหนดตามกฎหมายว่าด้วยหลักทรัพย์และตลาดหลักทรัพย์ พ.ศ. 2535 ดังนี้| | | || --- | --- | --- || ที่ | ประเภทธุรกิจ | หลักเกณฑ์การประกอบธุรกิจตามสํานักงานคณะกรรมการกํากับหลักทรัพย์และตลาดหลักทรัพย์ || 1 | การเป็นที่ปรึกษาทางการเงิน | P || 2 | การเป็นตัวแทนจําหน่ายหุ้นในประเทศ | P || 3 | การเป็นนายทะเบียนหลักทรัพย์ | P || 4 | การเป็นผู้ดูแลผลประโยชน์ของกองทุนรวม | P || 5 | การเป็นผู้แทนผู้ถือหุ้นกู้ | P || 6 | การเป็นผู้รับฝากทรัพย์สิน | P | 5.2 เกณฑ์การกํากับทั่วไป 5.2.1 บริษัทเงินทุนที่ประสงค์จะประกอบธุรกิจดังกล่าวข้างต้นต้องมีระบบบริหารความเสี่ยงที่สามารถประเมิน ติดตาม และควบคุมความเสี่ยงได้อย่างเหมาะสม โดยคณะกรรมการของบริษัทเงินทุนต้องกําหนดกลยุทธ์ อนุมัตินโยบาย แผนงาน ระเบียบ และหลักเกณฑ์ในการประกอบธุรกิจที่เกี่ยวเนื่องกับธุรกิจหลักทรัพย์ ซึ่งครอบคลุมถึงระบบงานเพื่อรองรับธุรกิจตามมาตรฐานที่สํานักงานคณะกรรมการกํากับหลักทรัพย์และตลาดหลักทรัพย์กําหนดเช่น ระบบป้องกันความขัดแย้งทางผลประโยชน์ ระบบการแยกทรัพย์สินของลูกค้าและบริษัทเงินทุน เป็นต้น 5.2.2 บริษัทเงินทุนต้องไม่ประกอบธุรกิจที่เกี่ยวเนื่องกับธุรกิจหลักทรัพย์เพื่อหลีกเลี่ยงการปฏิบัติตามกฎหมายหรือกฎเกณฑ์อื่น ๆ 5.3 การพักหรือเพิกถอนการอนุญาตประกอบธุรกิจ ธนาคารแห่งประเทศไทยมีอํานาจพักหรือสั่งเพิกถอนการอนุญาตให้ประกอบธุรกิจที่เกี่ยวเนื่องกับธุรกิจหลักทรัพย์ในกรณีดังต่อไปนี้ 5.3.1 บริษัทเงินทุนฝ่าฝืนหรือไม่ปฏิบัติตามหลักเกณฑ์และข้อกําหนดตามที่ธนาคารแห่งประเทศไทยกําหนด 5.3.2 กรณีอื่น ๆ ที่ธนาคารแห่งประเทศไทยเห็นว่ากระทบกับความปลอดภัยหรือความผาสุกของประชาชนอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย